شەفەق نیوز/ لیوا یەحیا رەسول قسەکەر وەناو فەرماندەی گشتی هێزە چەکدارەگان، ئمڕوو شەممە، راگەیان دەسگیرکردن سێیان لە ئەندامەیل ریخریاگ داعش لە بەغداد و ئەنبار.
رەسول لە بەیاننامەیگ رەسیە ئاژانس شەفەق نیوز وت: دەزگای دژە تیرۆر لە ئۆپراسیۆن «تۆڵەی شەهیدان» ک شەفەق دوێەکەی جمعە دەس وەپیکرد، سێ ئەرک لە ناوچەیلیگ جووراجور جیوەجی کرد، یەکەمیان لە ناوچەی رەزوانیە لە خوەرئاوای بەغداد، ک کەسیگ لە داعش دەسگیر کریا.
وتیش؛ دەزگاگە دوو ئۆپراسیۆن لە پارێزگای ئەنبار لە قەزای فەلوجە و ناحیەی گوڕمە جیوەجی کرد، بوینە هووکار دەسگیرکردن دوو ئەندام لە تووریگ سەروە ریخریایەگە.
